[{"text_idx": "#000002", "text": "Lantegi Batuak irabazi asmorik gabeko erakunde bat da, eta desgaitasunak dituzten pertsonentzako lanbide-aukerak sortzen jarduten du. Gaur egun, % 80tik gorako desgaitasuna duten 3.000 pertsonak baino gehiagok osatzen dute proiektua. Lanbide-aukerak sortzeko, Lantegi Batuen zerbitzu-eskaintza dibertsifikatuz joan da, eta mila bezero baino gehiago eskuratu ditu."}, {"text_idx": "#000003", "text": "Industria: transformazio metalikoen garapena, mekanizatua, galdaragintza, soldadura, muntaketa elektrikoak, elektronika eta produkzio- eta logistika-zerbitzuak, eskakizun-maila handiko sektoreetako bezeroei soluzioak hornitzera bideratuak (energia berriztagarriak, ekipamendu elektrikoko ondasunak, automobilgintza eta garraioko eta kontsumo handiko materiala).Zerbitzuak: lorezaintzako eta garbitasuneko ingurumen-zerbitzuak, bestelako vending-zerbitzu osagarriak, autonomia pertsonalerako laguntza teknikoen alokairua (Laguntek), adineko pertsonentzako etxeko otordu-zerbitzua (Etxejan), ostalaritza (Restop), turismoa (BBK Bilbao Good Hostel), digitalizazioa eta dokumentu-kudeaketa (Dokudea) edo dokumentuen suntsipen konfidentziala."}, {"text_idx": "#000004", "text": "Lantegi Batuen kudeaketaren oinarrian, pertsonak ardatz dituzten balioak, jasangarritasuna eta bikaintasuna bilatzea ageri dira, dela bezeroei eskainitako zerbitzuetan, dela desgaitasuna duten pertsonak babesteko prozesuetan."}, {"text_idx": "#000006", "text": "Lantegi Batuak-ek zentro berria inauguratu du Sestaon 2019an, elektronikan espesializatuta"}, {"text_idx": "#000007", "text": "Kudeaketan gehien aurreratutako erakundeak identifikatzea, beste batzuetara estimulu eta erreferentzia izan daitezen.Jendaurrean aitortzea erakundeok egindako ahalegina eta eskuratu duten kudeaketa-maila aurreratua."}, {"text_idx": "#000008", "text": "Errekonozimenduok eskuratzeak esan nahi du erakunde batek aldez aurretik erakutsi behar duela garapen-maila jakin bat eskuratu izana kudeaketa-sisteman. Horretarako, Euskalitek kanpo-alderaketako eta -ebaluazioko zerbitzuak ipintzen ditu Euskadiko erakundeen eta enpresen eskura, kudeaketa aurreratuko eredua erreferente gisa izanik."}, {"text_idx": "#000009", "text": "Bi zerbitzu horietan, erakunde baten kudeaketaren analisi globala eta sistematikoa egiten dute erakunde horretatik kanpoko aditu independenteek; hala, kudeaketa horren aurrerapen-mailaren ikuspegi objektiboa eskaintzen dute, indarguneak eta hobetzeko alderdiak nabarmenduz. Guztia ere erakundeek egiten duten hausnarketa eta autoebaluazioaren \u00abispilu\u00bb izateko."}, {"text_idx": "#000010", "text": "Lantegi Batuak desgaitasuna duten pertsonei lan aukera egokituak sortzen dizkien irabazi asmorik gabeko erakundea da. Bereziki adimen-desgaitasuna duten bizkaitarrekin lan egiten du, haientzat ahalik eta garapen handiena eta bizi kalitate onena lortzeko xedez."}]